CELEX: 22021D2212
Language: lv
Date: 2021-11-24 00:00:00
Title: ES un Tunisijas Asociācijas padomes Lēmums Nr. 1/2021 (2021. gada 24. novembris), ar ko vienojas pagarināt ES un Tunisijas stratēģisko prioritāšu spēkā esības termiņu [2021/2212]

14.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 447/7
               
            
         ES UN TUNISIJAS ASOCIĀCIJAS PADOMES LĒMUMS Nr. 1/2021
         (2021. gada 24. novembris),
         ar ko vienojas pagarināt ES un Tunisijas stratēģisko prioritāšu spēkā esības termiņu [2021/2212]
         ES UN TUNISIJAS ASOCIĀCIJAS PADOME,
         ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses,
         tā kā:
         
                     (1)
                  
                  
                     Eiropas un Vidusjūras reģiona valstu nolīgums, ar ko izveido asociāciju starp Eiropas Kopienu un tās dalībvalstīm, no vienas puses, un Tunisijas Republiku, no otras puses, (1) (“nolīgums”) tika parakstīts 1995. gada 17. jūlijā un stājās spēkā 1998. gada 1. martā.
                  
               
                     (2)
                  
                  
                     Saskaņā ar nolīguma 80. pantu Asociācijas padome ir tiesīga pieņemt lēmumus, lai panāktu nolīgumā paredzēto mērķu īstenošanu.
                  
               
                     (3)
                  
                  
                     Nolīguma 90. pants nosaka, ka pusēm ir jāveic visi vajadzīgie vispārīgie vai īpašie pasākumi, lai izpildītu saistības, kas izriet no nolīguma, un jānodrošina nolīgumā izklāstīto mērķu sasniegšana.
                  
               
                     (4)
                  
                  
                     Ar Asociācijas padomes Lēmumu Nr. 1/2018 (2) Eiropas Savienība un Tunisija pieņēma stratēģiskās prioritātes, pēc kurām vadīties partnerībā laikposmam no 2018. līdz 2020. gadam.
                  
               
                     (5)
                  
                  
                     Vēstuļu apmaiņā abas puses vienojās par to, ka ES un Tunisijas stratēģisko prioritāšu kā pamatdokumenta to partnerības nostiprināšanai spēkā esības termiņš būtu jāpagarina līdz brīdim, kad tiks pieņemtas jaunas, atjauninātas stratēģiskās prioritātes.
                  
               
                     (6)
                  
                  
                     Asociācijas padomes reglamenta 10. pantā ir paredzēta iespēja pieņemt lēmumus sēžu starplaikā, izmantojot rakstisko procedūru, ja abas puses tam piekrīt,
                  
               IR PIEŅĒMUSI ŠO LĒMUMU.
         
            1. pants
            Asociācijas padome, izmantojot rakstisko procedūru, nolemj, ka tās Lēmumam Nr. 1/2018 pievienoto ES un Tunisijas stratēģisko prioritāšu spēkā esības termiņš tiek pagarināts līdz brīdim, kad Asociācijas padome būs pieņēmusi jaunas stratēģiskās prioritātes.
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 24. novembrī
            
               
                  ES un Tunisijas Asociācijas padomes vārdā –
               
               
                  priekšsēdētājs
               
               Othman JERANDI
            
         
         
            (1)  OV L 97, 30.3.1998., 2. lpp.
         
         
            (2)  ES un Tunisijas Asociācijas padomes Lēmums Nr. 1/2018 (2018. gada 9. novembris), ar ko pieņem ES un Tunisijas stratēģiskās prioritātes laikposmā no 2018. līdz 2020. gadam (OV L 293, 20.11.2018., 39. lpp.).